CELEX: 62013CA0022
Language: sk
Date: 2014-11-26 00:00:00
Title: Spojené veci C-22/13, C-61/13 až C-63/13 a C-418/13: Rozsudok Súdneho dvora (tretia komora) z  26. novembra 2014 (návrh na začatie prejudiciálneho konania, ktorý podal Tribunale di Napoli, Corte costituzionale – Taliansko) – Raffaella Mascolo (C-22/13), Alba Forni (C-61/13), Immacolata Racca (C-62/13), Fortuna Russo (C-63/13), Carla Napolitano, Salvatore Perrella, Gaetano Romano, Donatella Cittadino, Gemma Zangari)/Ministero dell’Istruzione, dell’Università e della Ricerca (C-418/13) (Návrh na začatie prejudiciálneho konania — Sociálna politika — Rámcová dohoda o práci na dobu určitú, ktorú uzavreli ETUC, UNICE a CEEP — Opakovane uzatvárané pracovné zmluvy na dobu určitú — Školstvo — Verejný sektor — Zastupovanie na neobsadených a voľných pracovných miestach do skončenia výberových konaní — Doložka 5 bod 1 — Opatrenia zamerané na zamedzenie zneužívania zmlúv na dobu určitú — Pojem, objektívne dôvody‘ odôvodňujúce také zmluvy — Sankcie — Zákaz zmeny na pracovnoprávny vzťah na dobu neurčitú — Neexistencia práva na náhradu škody)

26.1.2015   
            
            
               SK
            
            
               Úradný vestník Európskej únie
            
            
               C 26/3
            
         Rozsudok Súdneho dvora (tretia komora) z 26. novembra 2014 (návrh na začatie prejudiciálneho konania, ktorý podal Tribunale di Napoli, Corte costituzionale – Taliansko) – Raffaella Mascolo (C-22/13), Alba Forni (C-61/13), Immacolata Racca (C-62/13), Fortuna Russo (C-63/13), Carla Napolitano, Salvatore Perrella, Gaetano Romano, Donatella Cittadino, Gemma Zangari)/Ministero dell’Istruzione, dell’Università e della Ricerca (C-418/13)
   (Spojené veci C-22/13, C-61/13 až C-63/13 a C-418/13) (1)
   
   ((Návrh na začatie prejudiciálneho konania - Sociálna politika - Rámcová dohoda o práci na dobu určitú, ktorú uzavreli ETUC, UNICE a CEEP - Opakovane uzatvárané pracovné zmluvy na dobu určitú - Školstvo - Verejný sektor - Zastupovanie na neobsadených a voľných pracovných miestach do skončenia výberových konaní - Doložka 5 bod 1 - Opatrenia zamerané na zamedzenie zneužívania zmlúv na dobu určitú - Pojem, objektívne dôvody‘ odôvodňujúce také zmluvy - Sankcie - Zákaz zmeny na pracovnoprávny vzťah na dobu neurčitú - Neexistencia práva na náhradu škody))
   (2015/C 026/03)
   Jazyk konania: taliančina
   
      Vnútroštátny súd, ktorý podal návrh na začatie prejudiciálneho konania
   
   Tribunale di Napoli, Corte costituzionale
   
      Účastníci konania pred vnútroštátnym súdom
   
   
      Žalobcovia: Raffaella Mascolo (C-22/13), Alba Forni (C-61/13), Immacolata Racca (C-62/13), Fortuna Russo (C-63/13), Carla Napolitano, Salvatore Perrella, Gaetano Romano, Donatella Cittadino, Gemma Zangari (C-418/13)
   
      Žalovaný: Ministero dell’Istruzione, dell’Università e della Ricerca (C-418/13)
   
      za účasti: Federazione Gilda-Unams, Federazione Lavoratori della Conoscenza (FLC CGIL), Confederazione Generale Italiana del Lavoro (CGIL), C-22/13, C-61/13 až C-62/13
   
      Výrok rozsudku
   
   Doložka 5 bod 1 rámcovej dohody o práci na dobu určitú, uzatvorenej 18. marca 1999, ktorá je uvedená v prílohe smernice Rady 1999/70/ES z 28. júna 1999 o rámcovej dohode o práci na dobu určitú, ktorú uzavreli ETUC, UNICE a CEEP, sa má vykladať v tom zmysle, že bráni takej vnútroštátnej právnej úprave, akou je právna úprava dotknutá vo veci samej, ktorá do skončenia výberových konaní na prijatie stálych zamestnancov štátnych škôl umožňuje obnovovať pracovné zmluvy na dobu určitú na účely obsadenia neobsadených a voľných pracovných miest pedagogických pracovníkov, ako aj administratívnych, technických a pomocných zamestnancov bez toho, aby stanovila konkrétne lehoty na skončenie týchto výberových konaní, a súčasne vylučuje akúkoľvek možnosť pedagogických pracovníkov a uvedených zamestnancov získať náhradu škody, ktorá im prípadne vznikla z dôvodu takého obnovovania uvedených zmlúv. Zdá sa totiž, že táto právna úprava na jednej strane neumožňuje vyvodiť objektívne a transparentné kritériá na účely overenia, či obnovovanie uvedených zmlúv skutočne zodpovedá reálnej potrebe, môže viesť k dosiahnutiu sledovaného cieľa a je na tento účel nevyhnutné, a na strane druhej neobsahuje nijaké opatrenie zamerané na zamedzenie a sankcionovanie zneužívania opakovane uzatváraných pracovných zmlúv na dobu určitú, čo prináleží overiť vnútroštátnym súdom.
   
      (1)  Ú. v. EÚ C 86, 23.3.2013.
   
      Ú. v. EÚ C 141, 18.5.2013.
   
      Ú. v. EÚ C 313, 26.10.2013.